CELEX: 32020D1714
Language: mt
Date: 2020-11-16 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1714 tas-16 ta’ Novembru 2020 li temenda d-Deċiżjoni ta’ Implimentazzjoni (UE) 2019/1119 fir-rigward tal-metodoloġija tal-ittestjar għal ċerti vetturi elettriċi ibridi tal-passiġġieri bl-iċċarġjar fuq il-vettura u li tqis l-użu ta’ fjuwils alternattivi u d-Deċiżjoni ta’ Implimentazzjoni (UE) 2020/1339 fir-rigward tal-fanali tal-pożizzjoni ta’ wara (Test b’rilevanza għaż-ŻEE)

17.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 384/9
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1714
         tas-16 ta’ Novembru 2020
         li temenda d-Deċiżjoni ta’ Implimentazzjoni (UE) 2019/1119 fir-rigward tal-metodoloġija tal-ittestjar għal ċerti vetturi elettriċi ibridi tal-passiġġieri bl-iċċarġjar fuq il-vettura u li tqis l-użu ta’ fjuwils alternattivi u d-Deċiżjoni ta’ Implimentazzjoni (UE) 2020/1339 fir-rigward tal-fanali tal-pożizzjoni ta’ wara
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (1), u b’mod partikolari l-Artikolu 11(4) tiegħu,
         Billi:
         
                     (1)
                  
                  
                     Fis-7 ta’ Frar 2020, il-manifatturi Audi AG, Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s, Toyota Motor Europe u Volkswagen Nutzfahrzeuge ressqu talba b’mod konġunt (“l-ewwel rikjesta”), kif previst fl-Artikolu 12a tar-Regolament ta’ Implimentazzjoni tal-Kummissjoni (UE) Nru 725/2011 (2), biex id-Deċiżjoni ta’ Implimentazzjoni tal-Kummissjoni (UE) 2019/1119 (3) tiġi emendata sabiex il-metodoloġija tal-ittestjar għal ċerti vetturi elettriċi ibridi bl-iċċarġjar fuq il-vettura (NOVC-HEVs) tal-kategorija M1 tiġi mmodifikata.
                  
               
                     (2)
                  
                  
                     Fil-21 ta’ April 2020, il-manifatturi FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s u Ford-Werke GmbH ressqu talba b’mod konġunt (“it-tieni talba”), kif previst fl-Artikolu 12a tar-Regolament ta’ Implimentazzjoni tal-Kummissjoni (UE) Nru 725/2011, biex id-Deċiżjoni ta’ Implimentazzjoni (UE) 2019/1119 tiġi emendata, sabiex jittieħed kont tal-użu tal-gass likwifikat miż-żejt (LPG), tal-gass naturali kkompressat (CNG) u tal-etanol (E85).
                  
               
                     (3)
                  
                  
                     Il-Kummissjoni vvalutat iż-żewġ rikjesti f’konformità mal-Artikolu 11 tar-Regolament (UE) 2019/631, mar-Regolament ta’ Implimentazzjoni (UE) Nru 725/2011 u mal-“Linji Gwida Tekniċi għat-tħejjija tal-applikazzjonijiet għall-approvazzjoni ta’ teknoloġiji innovattivi skont ir-Regolament (KE) Nru 443/2009 u r-Regolament (UE) Nru 510/2011” (ir-Reviżjoni ta’ Lulju 2018 (V2)) (4).
                  
               
                     (4)
                  
                  
                     Fl-ewwel talba, dawk li għamlu t-talba jitolbu li tiġi modifikata l-metodoloġija tal-ittestjar stabbilita fl-Anness tad-Deċiżjoni ta’ Implimentazzjoni (UE) 2019/1119 biex il-kundizzjonijiet tal-ittestjar għall-karozzi tal-passiġġieri li jaħdmu b’magna b’kombustjoni interna jkunu jistgħu japplikaw għall-NOVC-HEVs li għalihom jistgħu jintużaw il-valuri mkejla tal-konsum tal-fjuwil u tal-emissjonijiet ta’ CO2 mhux ikkoreġuti f’konformità mal-paragrafu 1.1.4 tal-Appendiċi 2 tas-Sub Anness 8 tal-Anness XXI tar-Regolament tal-Kummissjoni (UE) 2017/1151 (5).
                  
               
                     (5)
                  
                  
                     B’appoġġ għat-talba tagħhom, dawk li għamlu t-talba pprovdew evidenza li turi li minħabba l-grad baxx ta’ elettrifikazzjoni tal-kategorija speċifika ta’ NOVC-HEVs ikkonċernati, fattur ta’ korrezzjoni ta’ CO2 statistikament sinifikanti, kif imsemmi fil-punt 4.1.2 tal-Anness tad-Deċiżjoni ta’ Implimentazzjoni (UE) 2019/1119, ma jistax jiġi ddeterminat.
                  
               
                     (6)
                  
                  
                     Filwaqt li jitqiesu l-argumenti ppreżentati, minħabba l-grad baxx ta’ elettrifikazzjoni, l-NOVC-HEVs li għalihom jistgħu jintużaw il-valuri mkejla tal-konsum tal-fjuwil u tal-emissjonijiet ta’ CO2 mhux ikkoreġuti f’konformità mal-paragrafu 1.1.4 tal-Appendiċi 2 tas-Sub Anness 8 tal-Anness XXI tar-Regolament (UE) 2017/1151, għall-finijiet tal-kalkolu tal-iffrankar ta’ CO2 tat-teknoloġija innovattiva inkwistjoni, jenħtieġ li jitqiesu bħala ekwivalenti għall-vetturi li jaħdmu b’magni b’kombustjoni interna. B’konsegwenza, il-kundizzjonijiet tal-ittestjar għall-karozzi tal-passiġġieri li jaħdmu b’magna tal-kombustjoni interna u li huma stabbiliti fl-Anness tad-Deċiżjoni ta’ Implimentazzjoni (UE) 2019/1119, jenħtieġ li japplikaw għal din il-kategorija speċifika ta’ NOVC-HEVs. Fir-rigward ta’ NOVC-HEVs oħra, il-metodoloġija tal-ittestjar jenħtieġ li tibqa’ l-istess.
                  
               
                     (7)
                  
                  
                     Fir-rigward tat-tieni talba, huwa ġġustifikat li tiġi ċċarata l-metodoloġija tal-ittestjar billi jiżdiedu l-fatturi tal-konverżjoni tal-fjuwil u tal-konsum tal-enerġija għall-fjuwils LPG u CNG. Minħabba d-disponibbiltà limitata ta’ E85 fis-suq kollu tal-Unjoni, madankollu jitqies li mhuwiex iġġustifikat li għall-fini tal-metodoloġija tal-ittestjar issir distinzjoni bejn dak il-fjuwil u l-petrol.
                  
               
                     (8)
                  
                  
                     Filwaqt li titqies informazzjoni ġdida dwar il-fatturi tal-użu għad-dwal għall-kantunieri u għad-dwal għal-liwi statiċi, huwa xieraq li l-fatturi tal-użu eżistenti previsti għal dawk id-dwal fid-Deċiżjoni ta’ Implimentazzjoni (UE) 2019/1119 jiġu sostitwiti b’fatturi aktar konservattivi kif stabbilit fid-Deċiżjoni ta’ Implimentazzjoni tal-Kummissjoni (UE) 2020/1339 (6).
                  
               
                     (9)
                  
                  
                     Sabiex tiġi żgurata ċ-ċertezza legali, il-manifatturi jenħtieġ li jkunu jistgħu jippreżentaw applikazzjonijiet għaċ-ċertifikazzjoni tal-iffrankar ta’ CO2 lill-awtoritajiet tal-approvazzjoni tat-tip f’konformità mad-Deċiżjoni ta’ Implimentazzjoni (UE) 2019/1119 fil-verżjoni tagħha tal-28 ta’ Ġunju 2019, matul ċertu perjodu. L-emendi stabbiliti f’din id-Deċiżjoni ma jaffettwawx il-validità taċ-ċertifikazzjonijiet mogħtija skont id-Deċiżjoni ta’ Implimentazzjoni (UE) 2019/1119 f’dik il-verżjoni.
                  
               
                     (10)
                  
                  
                     Fl-applikazzjoni li ġiet approvata bid-Deċiżjoni ta’ Implimentazzjoni (UE) 2020/1339, ġiet ipprovduta evidenza li turi li l-użu ta’ dwal LED effiċjenti fil-fanali tal-pożizzjoni ta’ wara ma jaqbiżx il-limitu ta’ penetrazzjoni fis-suq imsemmi fl-Artikolu 2(2)(a) tar-Regolament ta’ Implimentazzjoni tal-Kummissjoni (UE) Nru 427/2014 (7) u għalhekk dawk il-fanali kellhom jiġu inklużi fil-kamp ta’ applikazzjoni tad-Deċiżjoni ta’ Implimentazzjoni (UE) 2020/1339. Huwa għalhekk xieraq li dik id-Deċiżjoni tiġi emendata biex tinkludi l-fanali tal-pożizzjoni ta’ wara.
                  
               
                     (11)
                  
                  
                     Peress li l-iffrankar ta’ CO2 iċċertifikat skont id-Deċiżjoni ta’ Implimentazzjoni (UE) 2019/1119 jista’ jitqies għall-kalkolu tal-emissjonijiet speċifiċi medji ta’ manifattur mis-sena kalendarja 2021, jenħtieġ li din id-Deċiżjoni tidħol fis-seħħ minnufih.
                  
               
                     (12)
                  
                  
                     Għalhekk, id-Deċiżjonijiet ta’ Implimentazzjoni (UE) 2019/1119 u (UE) 2020/1339 jenħtieġ li jiġu emendati skont dan.
                  
               ADOTTAT DIN ID-DEĊIŻJONI:
         
            Artikolu 1
            Emendi għad-Deċiżjoni ta’ Implimentazzjoni (UE) 2019/1119
            Id-Deċiżjoni ta’ Implimentazzjoni (UE) 2019/1119 hija emendata kif ġej:
            
                        (1)
                     
                     
                        fl-Artikolu 4, jiddaħħal il-paragrafu 2a li ġej:
                        
                                    “2a.
                                 
                                 
                                    Meta t-teknoloġija innovattiva tiġi installata f’vettura bifjuwil jew flex fjuwil, l-awtorità tal-approvazzjoni għandha tirreġistra l-iffrankar ta’ CO2 kif ġej:
                                    
                                                (a)
                                             
                                             
                                                għal vettura bifjuwil li tuża l-petrol u l-fjuwils gassużi, l-iffrankar ta’ CO2 fir-rigward tal-fjuwils LPG jew CNG;
                                             
                                          
                                                (b)
                                             
                                             
                                                għal vettura flex fjuwil li tuża l-petrol u l-E85, l-iffrankar ta’ CO2 fir-rigward tal-petrol.”;
                                             
                                          
                              
                  
                        (2)
                     
                     
                        L-Artikolu 5 huwa sostitwit b’dan li ġej:
                        
                           “Artikolu 5
                           Perjodu tranżitorju u kodiċijiet tal-ekoinnovazzjoni
                           
                              (1)   Sal-24 ta’ Marzu 2021, manifattur jista’ japplika għaċ-ċertifikazzjoni tal-iffrankar ta’ CO2 mill-awtorità tal-approvazzjoni tat-tip skont din id-Deċiżjoni fil-verżjoni tagħha tat-28 ta’ Ġunju 2019. Meta dak ikun il-każ, il-kodiċi tal-ekoinnovazzjoni Nru 28 għandu jiddaħħal fid-dokumentazzjoni tal-approvazzjoni tat-tip.
                           
                           
                              (2)   Meta l-manifattur japplika għaċ-ċertifikazzjoni tal-iffrankar ta’ CO2 mill-awtorità tal-approvazzjoni tat-tip skont din id-Deċiżjoni mingħajr ma jagħmel referenza għall-verżjoni tagħha tat-28 ta’ Ġunju 2019, il-kodiċi tal-ekoinnovazzjoni Nru 37 għandu jiddaħħal fid-dokumentazzjoni tal-approvazzjoni tat-tip.
                           
                           
                              (3)   L-iffrankar ta’ CO2 irreġistrat skont ir-referenza għall-kodiċi tal-ekoinnovazzjoni Nru 28 jew Nru 37 jista’ jitqies għall-kalkolu tal-emissjonijiet speċifiċi medji ta’ manifattur mis-sena kalendarja 2021.”;
                           
                        
                     
                  
                        (3)
                     
                     
                        l-Anness huwa emendat kif ġej:
                        
                                    (a)
                                 
                                 
                                    il-punt 2 huwa emendat kif ġej:
                                    
                                                (i)
                                             
                                             
                                                l-entrata CF hija sostitwita b’dan li ġej:
                                                
                                                             
                                                         
                                                         
                                                            “CF — Fattur ta’ konverżjoni kif iddefinit fit-Tabella 5”,
                                                         
                                                      
                                          
                                                (ii)
                                             
                                             
                                                l-entrata Vpe hija sostitwita b’dan li ġej:
                                                
                                                             
                                                         
                                                         
                                                            “Vpe — Konsum tal-enerġija effettiva kif iddefinit fit-Tabella 4”,
                                                         
                                                      
                                          
                              
                                    (b)
                                 
                                 
                                    il-punt 4.1.1 huwa emendat kif ġej:
                                    
                                                (i)
                                             
                                             
                                                it-titolu huwa sostitwit b’dan li ġej:
                                                
                                                            “4.1.1.
                                                         
                                                         
                                                            
                                                               Karozzi tal-passiġġieri li jaħdmu b’magna tal-kombustjoni interna u NOVC-HEVs tal-kategorija M1 li għalihom jistgħu jintużaw valuri mkejla u mhux ikkoreġuti tal-konsum tal-fjuwil u tal-emissjonijiet ta’ CO2 f’konformità mal-paragrafu
                                                               1.1.4
                                                               tal-Appendiċi 2 tas-Sub Anness 8 tal-Anness XXI tar-Regolament (UE) 2017/1151”,
                                                         
                                                      
                                          
                                                (ii)
                                             
                                             
                                                it-Tabella 4 hija sostitwita b’dan li ġej:
                                                
                                                   “Tabella 4
                                                
                                                
                                                   Konsum tal-enerġija effettiva
                                                
                                                
                                                            Tip ta’ Magna
                                                         
                                                         
                                                            Konsum tal-enerġija effettiva (Vpe) [l/kWh]
                                                         
                                                      
                                                            Petrol/E85
                                                         
                                                         
                                                            0,264
                                                         
                                                      
                                                            Petrol/E85 Turbo
                                                         
                                                         
                                                            0,280
                                                         
                                                      
                                                            Diżil
                                                         
                                                         
                                                            0,220
                                                         
                                                      
                                                            L-LPG
                                                         
                                                         
                                                            0,342
                                                         
                                                      
                                                            LPG Turbo
                                                         
                                                         
                                                            0,363
                                                         
                                                      
                                                             
                                                         
                                                         
                                                            Konsum tal-enerġija effettiva (Vpe) [m3/kWh]
                                                         
                                                      
                                                            CNG (G20)
                                                         
                                                         
                                                            0,259
                                                         
                                                      
                                                            CNG (G20) Turbo
                                                         
                                                         
                                                            0,275”
                                                         
                                                      
                                          
                                                (iii)
                                             
                                             
                                                It-terminu “CF: Fattur ta’ konverżjoni (l/100 km) - (g CO2/km) [gCO2/l] hekk kif speċifikat fit-Tabella 5:” huwa sostitwit b’dan li ġej:
                                                
                                                             
                                                         
                                                         
                                                            “CF: fattur ta’ konverżjoni kif definit fit-Tabella 5.”;
                                                         
                                                      
                                          
                                                (iv)
                                             
                                             
                                                It-Tabella 5 hija sostitwita b’dan li ġej:
                                                “Tabella 5
                                                
                                                
                                                   Fattur ta’ konverżjoni tal-fjuwil
                                                
                                                
                                                            Tip ta’ fjuwil
                                                         
                                                         
                                                            Fattur ta’ konverżjoni (CF) [gCO2/l]
                                                         
                                                      
                                                            Petrol/E85
                                                         
                                                         
                                                            2 330 
                                                         
                                                      
                                                            Diżil
                                                         
                                                         
                                                            2 640 
                                                         
                                                      
                                                            L-LPG
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Fattur ta’ konverżjoni (CF) [gCO2/m3]
                                                         
                                                      
                                                            CNG (G20)
                                                         
                                                         
                                                            1 795 ”
                                                         
                                                      
                                          
                                                (v)
                                             
                                             
                                                fit-Tabella 6, l-entrati għall-fanal tad-dwal għall-kantunieri u għall-fanal ta’ liwi statiku huma sostitwiti b’dan li ġej:
                                                
                                                            “Fanal tad-dwal għall-kantunieri
                                                         
                                                         
                                                            0,019
                                                         
                                                      
                                                            Fanal ta’ Liwi Statiku
                                                         
                                                         
                                                            0,039”,
                                                         
                                                      
                                          
                              
                                    (c)
                                 
                                 
                                    il-punt 4.1.2 huwa emendat kif ġej:
                                    
                                                (i)
                                             
                                             
                                                it-titolu huwa sostitwit b’dan li ġej:
                                                
                                                            “4.1.2.
                                                         
                                                         
                                                            
                                                               NOVC-HEVs li ma jaqgħux fil-kamp ta’ applikazzjoni tal-punt
                                                               4.1.1”,
                                                         
                                                      
                                          
                                                (ii)
                                             
                                             
                                                it-titolu tat-Tabella 7 huwa sostitwit b’dan li ġej:
                                                
                                                             
                                                         
                                                         
                                                            “Effiċjenza tal-konvertitur DC-DC għal arkitetturi differenti tad-dawl tal-vetturi”,
                                                         
                                                      
                                          
                              
                                    (d)
                                 
                                 
                                    il-punt 4.2 huwa emendat kif ġej:
                                    
                                                (i)
                                             
                                             
                                                it-titolu tal-punt 4.2.1. huwa sostitwit b’dan li ġej:
                                                
                                                            “4.2.1.
                                                         
                                                         
                                                            
                                                               Karozzi tal-passiġġieri li jaħdmu b’magna tal-kombustjoni interna u NOVC-HEVs tal-kategorija M1 li għalihom jistgħu jintużaw valuri mkejla u mhux ikkoreġuti tal-konsum tal-fjuwil u tal-emissjonijiet ta’ CO2 f’konformità mal-paragrafu
                                                               1.1.4
                                                               tal-Appendiċi 2 tas-Sub Anness 8 tal-Anness XXI tar-Regolament (UE) 2017/1151”,
                                                         
                                                      
                                          
                                                (ii)
                                             
                                             
                                                it-titolu tal-punt 4.2.2. huwa sostitwit b’dan li ġej:
                                                
                                                            “4.2.2.
                                                         
                                                         
                                                            
                                                               NOVC-HEVs li ma jaqgħux fil-kamp ta’ applikazzjoni tal-punt
                                                               4.2.1”.
                                                         
                                                      
                                          
                              
                  
         
            Artikolu 2
            Emendi għad-Deċiżjoni ta’ Implimentazzjoni (UE) 2020/1339
            Id-Deċiżjoni ta’ Implimentazzjoni (UE) 2020/1339 hija emendata kif ġej:
            
                        (1)
                     
                     
                        fl-Artikolu 1, jiżdied il-punt (n) li ġej:
                        
                                    “(n)
                                 
                                 
                                    fanal ta’ pożizzjoni ta’ wara.”;
                                 
                              
                  
                        (2)
                     
                     
                        l-Anness huwa emendat kif ġej:
                        
                                    (a)
                                 
                                 
                                    fit-Tabella 3, tiżdied l-entrata li ġejja:
                                    
                                                “Fanal ta’ pożizzjoni ta’ wara
                                             
                                             
                                                12”,
                                             
                                          
                              
                                    (b)
                                 
                                 
                                    fit-Tabella 4, tiżdied l-entrata li ġejja:
                                    
                                                “Fanal ta’ pożizzjoni ta’ wara
                                             
                                             
                                                0,36”.
                                             
                                          
                              
                  
         
            Artikolu 3
            Dħul fis-seħħ
            Din id-Deċiżjoni għandha tidħol fis-seħħ fis-seba’ jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-16 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 111, 25.4.2019, p. 13.
         
            (2)  Ir-Regolament ta’ Implimentazzjoni tal-Kummissjoni (UE) Nru 725/2011 tal-25 ta’ Lulju 2011 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn karozzi tal-passiġġieri, skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).
         
            (3)  Id-Deċiżjoni ta’ Implimentazzjoni tal-Kummissjoni (UE) 2019/1119 tat-28 ta’ Ġunju 2019 dwar l-approvazzjoni ta’ illuminazzjoni esterna effiċjenti tal-vetturi permezz ta’ dijodi li jemettu d-dawl għall-użu f’vetturi b’magna ta’ kombustjoni interna u f’vetturi elettriċi ibridi li ma jistgħux jiġu ċċarġjati esternament bħala teknoloġija innovattiva għat-tnaqqis tal-emissjonijiet ta’ CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 176, 1.7.2019, p. 67).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Ir-Regolament tal-Kummissjoni (UE) 2017/1151 tal-1 ta’ Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament tal-Kummissjoni (KE) Nru 692/2008 (ĠU L 175, 7.7.2017, p. 1).
         
            (6)  Id-Deċiżjoni ta’ Implimentazzjoni tal-Kummissjoni (UE) 2020/1339 tat-23 ta’ Settembru 2020 dwar l-approvazzjoni skont ir-Regolament (UE) 2019/631 tal-Parlament Ewropew u tal-Kunsill ta’ tidwil estern effiċjenti tal-vetturi bl-użu ta’ dijodi li jemettu d-dawl bħala teknoloġija innovattiva għat-tnaqqis tal-emissjonijiet ta’ CO2 minn ċerti vetturi kummerċjali ħfief b’rabta mal-Proċedura ta’ Ttestjar Armonizzata fuq Livell Dinji għall-Vetturi Ħfief (ĠU L 313, 28.9.2020, p. 4).
         
            (7)  Ir-Regolament ta’ Implimentazzjoni tal-Kummissjoni (UE) Nru 427/2014 tal-25 ta’ April 2014 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57).